ทำธุระแถวนี้ เลยแวะเข้าไปหาร้านทานในยูเนี่ยนมอล ตั้งใจจะทานร้านราคาถูก พบร้านนี้ที่ชั้น 4 เห็นเมนูหน้าร้านก็โอเค บางอย่างราคาไม่ถึงร้อย แต่ไม่มีลูกค้าในร้านซักคน พนักงานต้องออกมาเรียกลูกค้า

ร้านตกแต่งแบบสีขาวแดง นั่งสบายสำหรับผู้หญิง แต่รู้สึกโต๊ะเตี้ย ถ้าเป็นคนตัวสูงคงลำบาก
พนักงานที่ใส่สูทบริการดี แต่คนอื่นไม่ทราบเลย play safe สั่งเมนูราคาถูกสุด เป็นไก่คาราเกะ 89 และน้ำอัดลม 20 บาท (ไม่เห็นเมนูน้ำเปล่า) พนักงานถามว่าจะเอาซุปมั้ย 20 บาท แสดงว่าซุปแยก ไม่แถมนะคะ ก็เลือกไม่สั่ง เพราะไม่ได้ชอบทานนัก

 อาหารรู้สึกมาช้านิดหน่อย แต่หน้าตาน่าทานอยู่  รสชาติอมน้ำมันไปนิด บางชิ้นแป้งก็กรอบๆเหมือนหนังไก่ทอด คิดว่าเมนูพื้นๆแบบนี้ยาโยอิดูเทพไปเลย

ค่าเสียหาย 109 บาท ก็โอเคค่ะ พอทานได้ แม้จะไม่เลิศมาก แต่คงไม่ชวนใครมากินด้วยแน่ๆ